text: নওগাঁর সাপাহারে জাতীয় সমবায় দিবস উদযাপন – D.A.B. News – দৈনিক আমার বাংলা
  নওগাঁর সাপাহারে জাতীয় সমবায় দিবস উদযাপন
  Leave a Comment on নওগাঁর সাপাহারে জাতীয় সমবায় দিবস উদযাপন
  বঙ্গবন্ধুর দর্শন, সমবায়ের উন্নয়ন প্রতিপাদ্য বিষয়কে সামনে রেখে নওগাঁর সাপাহারে ৪৯ তম জাতীয় সমবায় দিবস উদযাপন করা হয়েছে। উপজেলা প্রশাসন, সমবায় বিভাগ ও সমবায়ী বৃন্দের সার্বিক ব্যবস্থাপনায় দিবসটি উদযাপন করা হয়।
  শনিবার সকাল ১০ টায় উপজেলা পরিষদ চত্ত্বরে জাতীয় সঙ্গীতের সাথে সাথে জাতীয় ও সমবায় পতাকা উত্তোলনের মধ্যদিয়ে দিবসের সূচনা করা হয়। পরে উপজেলা পরিষদ হলরুমে উপজেলা নির্বাহী অফিসার (ইউএনও) কল্যাণ চৌধুরীর সভাপতিত্বে প্রতিপাদ্য বিষয়ের গুরুত্ব তুলে ধরে এক আলোচনা সভা অনুষ্ঠিত হয়। এতে বিশেষ অতিথি হিসেবে উপস্থিত ছিলেন উপজেলা পরিষদ চেয়ারম্যান আলহাজ্ব শাহজাহান হোসেন, ভাইস চেয়ারম্যান আব্দুর রশিদ, মহিলা ভাইস চেয়ারম্যান নার্গিস সরকার।
  এসময় উপজেলা সমবায় অফিসার আব্দুর রশিদ, উপজেলা আনছার ও ভিডিপি ভারপ্রাপ্ত কর্মকর্তা সাহারা বানু, সহকারী উদ্ভিদ সংরক্ষণ কর্মকর্তা আতাউর রহমান সেলিম, বিভিন্ন দপ্তরের কর্মকর্তা-কর্মচারীসহ সমবায়ী সদস্যরা উপস্থিত ছিলেন।#
  Tagged নওগাঁ, সাপাহার
  ← শেরপুরে মোহাম্মদ আলী কমপ্লেক্সে ক্রয়কৃত পজিশন থেকে গ্রহীতাদের অবৈধভাবে উচ্ছেদ চেষ্টার প্রতিবাদে মানববন্ধন